**Cu privire la instituirea Grupului de lucru pentru asigurarea**

**organizării președinției Republicii Moldova a Comitetului de Miniștri al Consiliului Europei, în perioada noiembrie 2025 - mai 2026**

**------------------------------------------------------------**

În temeiul art. 6 lit. b) și art. 7 lit. k) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1. Se instituie Grupul de lucru pentru asigurarea organizării președinției Republicii Moldova a Comitetului de Miniștri al Consiliului Europei, în perioada noiembrie 2025 - mai 2026, cu organizarea în Republica Moldova a Sesiunii Ministeriale a Comitetului de Miniștri al Consiliului Europei, în luna mai 2026.

2. Se aprobă componența nominală a Grupului de lucru pentru asigurarea organizării președinției Republicii Moldova a Comitetului de Miniștri al Consiliului Europei, în perioada noiembrie 2025- mai 2026 (se anexează).

3. Grupul de lucru va identifica data și locația potrivită pentru organizarea în Republica Moldova, în luna mai 2026, a Sesiunii Ministeriale a Comitetului de Miniștri al Consiliului Europei, va coordona și elabora planul de acțiuni privind organizarea și desfășurarea președinției, și va asigura executarea planului de acțiuni.

4. În caz de necesitate, instituțiile implicate în procesul de organizare a președinției Republicii Moldova a Comitetului de Miniștri al Consiliului Europei, vor crea subgrupuri de lucru la nivel instituțional pentru coordonarea acțiunilor organizatorice din domeniul de competență al acestora.

5. Grupul de lucru poate antrena în activitatea sa specialiști din cadrul altor autorități publice, din instituțiile sectorului public și privat, precum și experți independenți pentru realizarea sarcinilor atribuite.

6.  Se stabilește că, în caz de eliberare a persoanelor care fac parte din componența Grupului de lucru din funcțiile deținute, atribuțiile acestora vor fi exercitate de persoanele nou-desemnate, fără a fi adoptată o altă hotărâre de Guvern.

7. Controlul asupra executării prezentei hotărâri se pune în sarcina Ministerului Afacerilor Externe.

8. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Viceprim-ministru,

ministrul afacerilor externe Mihail POPȘOI

 Aprobată prin

 prin Hotărârea Guvernului nr. \_\_\_\_\_ /2024

**COMPONENȚA NOMINALĂ**

**a Grupului de lucru pentru asigurarea organizării președinției Republicii Moldova a Comitetului de Miniștri al Consiliului Europei, în perioada noiembrie 2025 - mai 2026**

|  |  |  |
| --- | --- | --- |
| POPȘOI Mihail  | – | Viceprim-ministru, ministru al afacerilor externe, președinte al Grupului de lucru |
| CUC Vladimir | – | Secretar de Stat al Ministerului Afacerilor Externe, vicepreședinte al Grupului de lucru |
| MÎȚU Mihai | – | Secretar General al Ministerului Afacerilor Externe, vicepreședinte al Grupului de lucru |
| MARTÎNOV Mihaela | – | Șefa a.i. Secției Consiliul Europei și drepturile omului, Ministerul Afacerilor Externe, secretar al Grupului de lucru |
| CALINICI Ana | – | Secretar de Stat al Cancelariei de Stat |
| GUMENE Ion  | – | Secretar de Stat al Ministerului Finanțelor |
| CHISTOL Andrei  | – | Secretar de Stat al Ministerului Culturii |
| JANDÎC Cristina  | – | Secretar general adjunct al Ministerului Muncii și Protecției Sociale  |
| BĂLUȚEL Adrian  | – | Șef al Cabinetului Președintelui Republicii Moldova |
| UNGUREANU Diana | – | Șefa Direcției relații interparlamentare, Parlamentul Republicii Moldova |
| LĂPUȘNEANU Victor | – | Șef al Direcției cooperare multilaterală, Ministerul Afacerilor Externe |
| BARBULAT Mihail  | – | Șef al Direcției protocol diplomatic de stat, Ministerul Afacerilor Externe |
| PARHOMENCO Lilia  | – | Șefa Direcției coordonare politici publice și integrare europeană, Ministerul Educației și Cercetării |
| ARSENI Ștefan | – | Șef adjunct al Direcției relații internaționale, Ministerul Justiției |
| HODOROJA Victor | – | Director adjunct al Serviciului de Informații și Securitate |
| JOSANU Gheorghe  | – | Director adjunct al Serviciului de Protecție și Pază de Stat |